27.6.2007 Jurnalul Oficial al Uniunii Europene L 165/33 (Acte adoptate în temeiul Tratatelor CE/Euratom a căror publicare nu este obligatorie) DECIZII CONSILIU DECIZIA CONSILIULUI din 18 iunie 2007 de autorizare a Republicii Italiene de a aplica măsuri de derogare de la articolul 26 alineatul (1) litera (a) și de la articolul 168 din Directiva 2006/112/CE privind sistemul comun al taxei pe valoarea adăugată (2007/441/CE) CONSILIUL UNIUNII EUROPENE, având în vedere Tratatul de instituire a Comunității Europene, având în vedere Directiva 2006/112/CE a Consiliului din 28 noiembrie 2006 privind sistemul comun al taxei pe valoarea adăugată (!), în special articolul 395 alineatul (1), având în vedere propunerea Comisiei, întrucât: (1) Într-o scrisoare datată 9 octombrie 2006 şi înregistrată la Secretariatul General al Comisiei la 11 octombrie 2006, ltalia a solicitat permisiunea de a introduce măsuri de derogare de la dispozițiile Directivei 77/388/CEE din 17 mai 1977 privind armonizarea legislațiilor statelor membre referitoare la impozitul pe cifra de afaceri — sistemul comun al taxei pe valoarea adaugată: baza unitară de evaluare (?), care reglementează dreptul unei persoane impozabile de a deduce TVA plătită pentru achiziții, precum şi de la dispozițiile care solicită declararea impozitului pe activele comerciale utilizate în scopuri private. (2)  Directiva 77/[388/CEE a fost înlocuită cu Directiva 2006/112/CE. (3) În conformitate cu articolul 395 alineatul (2) din Directiva 2006/112/CE, Comisia a transmis celorlalte state membre solicitarea din partea ltaliei, printr-o scrisoare datată 28 februarie 2007. Printr-o scrisoare datată 21 noiembrie 2006, Comisia a notificat Italia că () JO L 347, 11.12.2005, p. 1. Directivă, astfel cum a fost modificată ultima dată prin Directiva 2006/138/CE (O L 384, 29.12.2006, p. 92). () JO L 145, 13.6.1977, p. 1. Directivă, astfel cum a fost modificată ultima dată prin Directiva 2006/98/CE (O L 363, 20.12.2005, p. 129). este în posesia tuturor informațiilor pe care le consideră necesare pentru a lua în considerare solicitarea acesteia. Articolul 168 din Directiva 2006/112/CE stabileşte dreptul unei persoane impozabile de a deduce TVA percepută pentru furnizarea de bunuri şi prestarea de servicii primite de această persoană în vederea utilizării în cadrul operațiunilor sale impozabile. Articolul 26 alineatul (1) litera (a) din directiva menționată anterior conține obligația de a declara TVA atunci când se utilizează un activ comercial în scopuri private. Este dificil să se determine cu exactitate utilizarea privată a vehiculelor și, chiar atunci când acest lucru este posibil, mecanismul aferent este adesea împovărător. În temeiul măsurilor solicitate, valoarea TVA pentru cheltuielile eligibile spre a fi deduse în ceea ce priveşte vehiculele care nu sunt utilizate în mod exclusiv în scopuri profe- sionale ar trebui, cu unele excepții, să fie stabilită sub formă de rată procentuală fixă. Pe baza informațiilor disponibile în prezent, autoritățile italiene estimează că o rată de 40 % este justificabilă. În acelaşi timp, pentru a evita dubla impunere, obligativitatea de a declara TVA pentru utilizarea privată a unui vehicul ar trebui să fie suspendată, în cazul în care a făcut obiectul acestei restricții. Aceste măsuri pot fi justificate prin necesitatea de a simplifica procedura de percepere a TVA, precum şi de a împiedica evaziunea fiscală prin intermediul unei evidențe contabile incorecte. Aceste măsuri de derogare trebuie să fie limitate în timp, astfel încât să permită o evaluare a eficacității lor și a procentului adecvat, din moment ce procentul propus se bazează pe concluziile inițiale referitoare la utilizarea comercială.